Turkmaniston poytaxtida o‘tayotgan Yopiq inshootlarda va jang san’ati bo‘yicha V Osiyo o‘yinlarining 100 kg.dan ortiq vazndagi sambochilar kurashida finalga chiqqan va turkmanistonlik Zafar Madaminov ustidan texnik ochkolar hisobida ustun kelgan Olimjon Xudoyqulov kurash yakuniga ko‘ra g‘olib deb topilgan edi. Biroq musobaqa yakunlanganidan keyin hakamlar hay’atida nimadir yuz bergan ko‘rinadi (hozircha aynan qaysi holat yoki voqea ekanligi ma’lum emas). Olimjon Xudoyqulovning g‘alabasi bekor qilinib, turnir mezboni vakiliga oltin medal topshirilgan.